Восеньскай парой намаганнямі тысяч хлебаробаў ствараецца адзіны вялікі каравай, які ўвасабляе сабой плённую, напружаную працу, а таксама сімвалізуе росквіт, дабрабыт і высакароднасць усёй беларускай нацыі. Сёлета традыцыйную эстафету правядзення абласнога фестывалю-кірмашу працаўнікоў вёскі “Дажынкі-2014” прыняў Пінск. У мінулую суботу адбыліся мерапрыемствы галоўнага свята ўраджаю Брэстчыны. Раніцай у горад з’ехаліся шматлікія дэлегацыі, у тым ліку і нашы землякі на чале са старшынёй райвыканкама Аляксандрам Зазуляй і яго намеснікам Сяргеем Дзенісевічам.